- उपरोक्त के विपरीत बदायूं के मोहम्मद इमरान अंसारी तो यही जान कर खुश हो गए कि उपन्यास सुनील सीरीज का था । लिहाजा, बकौल खुद उनके ‘कॉनमैन’ नापसंद आने का तो सवाल ही पैदा नहीं होता था, सुनील के नावल की तमाम खूबियाँ ‘कॉनमैन’ में मौजूद थीं । प्लाट एकदम नया था, सोशल मीडिया के माध्यम से ठगी के व्यापक जाल पर बुने इस नावल में सुनील, रमाकांत, प्रभूदयाल, रेणु, सभी किरदार अपने रंग में दिखे । नावल के सस्पेंस ने भी अंत तक बांधे रखा, लब्बोलुआब ये कि ‘कॉनमैन’ फुल पैसा वसूल और मनोरंजक था ।